LAOAG CITY - Napalaus ti panagladladingit ti pamilya ni Jess Sapaden, ti dati a barangay tanod a napapatay ken nasaralan ti bangkay na a nachopchop iti maysa a waig idiay Batac city.
Mangnamnama pay laeng ti ama na a ni Romulo Sapaden ti Brgy. San Pedro, Batac City a masarakandanto met laeng ti ulo ken ti makinkannawan a takiag ti anak na a ni Jess sakbay a maitabon.
Naammoan a tallo nga aldaw ti imbatad ti doctor a rumbeng a pannakaimansayag ti bangkay ni Sapaden kalpasan a naminpinsan a naiserra ken naikkan ti seal ti lungon ti biktima.
Bayat ti pannakitaripnong ti Bombo Radyo iti pamilya Sapaden iti mismo a balay da ket bigla nga adda ti nagipadamag a nasarakan dan ti ulo ni Jess.
Nagturong a dagus ti ama ken dagiti sumagmamano a kakabagyan ti biktima a nagturong iti maipagarup a nakakitaan iti ulo ni Jess babaen iti panaglugan da iti Bombo Radyo Patrol ngem napaay ti pamilya ken nadanon da pay laeng ti ummong dagiti tattao nga agus-usyoso iti nadakamat a lugar.
Inannugot met ti ama ni Jess a makulit ti anak na no nakainom ti arak ngem awan ti dakes a record na iti barangay ken uray iti PNP ken duapulo a tawen a nagswerbi a barangay tanud iti barangay da.
ilo_Latn ilo_Latn ilo_Latn ilo_Latn ilo_Latn ilo_Latn